Seun vermoor glo ma in hospitaalbedArgieffoto Kapt. Mluleki Mbi, woordvoerder van die polisie, het gesê ŉ 59-jarige vrou is verlede week in ŉ hospitaal opgeneem vir ŉ chroniese siekte. Die vrou se 27-jarige seun het haar Sondag omstreeks 12:00 in die hospitaal besoek. “Die verpleegsters het glo kort daarna tydens etenstyd die vrou se lyk in haar bed gekry met steekwonde in haar keel en maag,” het Mbi gesê. “Die man is in een van die toilethokkies van die hospitaal gevind waar hy weggekruip het met ŉ mes in sy besit.” Die man is in hegtenis geneem en sal binnekort in die Oos-Londen-landdroshof verskyn op aanklag van moord.